b'\n_START_ARTICLE_\nPalmanova\n_START_SECTION_\nIstorija\n_START_PARAGRAPH_\n1593 m. spalio 7 d. Venecijos Respublikos vadovai \xc4\xafk\xc5\xabr\xc4\x97 Palmanovos miest\xc4\x85. Miesto \xc4\xafk\xc5\xabrimo data buvo parinkta paminint krik\xc5\xa1\xc4\x8dioni\xc5\xb3 pergal\xc4\x99 1571 m. Lepanto m\xc5\xab\xc5\xa1yje prie\xc5\xa1 Osman\xc5\xb3 imperij\xc4\x85. Taip pat t\xc4\x85 dien\xc4\x85 minima \xc5\xa0v. Justinos diena, tad \xc5\xa1i \xc5\xa1ventoji paskirta miesto glob\xc4\x97ja. Miestas tapo devyniakampe tvirtove, kuri\xc4\x85 projektavo Vincenzo Scamozzi. Centrinio apskritimo, kurio skersmuo siekia 7 km, statybos truko 30 met\xc5\xb3._NEWLINE_Antroji statyb\xc5\xb3 dalis truko nuo 1658 iki 1690 m., o vir\xc5\xa1utin\xc4\x97 dalis pastatyta tarp 1806 ir 1813 m. Napoleono kar\xc5\xb3 metu. Galutin\xc4\x99 tvirtov\xc4\x99 sudar\xc4\x97 9 ravelinai, 9 bastionai, 9 liunet\xc4\x97s ir 18 kavalerij\xc5\xb3._NEWLINE_1815 m. miestas priklaus\xc4\x97 Austrijos imperijai, o 1866 m. kartu su Venetu ir Friuliu buvo prijungtas prie Italijos. Iki 1918 m. miestas buvo labiausiai \xc4\xaf \xc5\xa1iaur\xc4\x97s rytus nutol\xc4\x99s Italijos miestas, o I pasaulinio karo metu \xc4\x8dia buvo karin\xc4\x97 zona ir veik\xc4\x97 karali\xc5\xa1kosios kariuomen\xc4\x97s ligonin\xc4\x97. 1960 m. Palmanovai buvo suteiktas nacionalinio paminklo statusas.\n_START_SECTION_\nPagrindiniai objektai\n_START_PARAGRAPH_\nMiesto katedra yra prie\xc5\xa1ais rotu\xc5\xa1\xc4\x99. Katedros statybos prad\xc4\x97tos 1604 m. ir baigtos 1636 m. \xc5\xa0io pastato architektai n\xc4\x97ra pa\xc5\xbeym\xc4\x97ti, ta\xc4\x8diau manoma, jog tai gali b\xc5\xabti Baldassare Longhena ir Vincenzo Scamozzi. Katedra nebuvo \xc4\xaf\xc5\xa1ventinta iki pat 1777 m., kai miestas per\xc4\x97jo \xc4\xaf Udin\xc4\x97s vyskupij\xc4\x85._NEWLINE_Katedros bok\xc5\xa1tas, \xc4\xaf\xc5\xa1ventintas 1776 m., specialiai buvo pastatytas nedidelis, kad prie\xc5\xa1ai nematyt\xc5\xb3 jo b\xc5\xabdami u\xc5\xbe miesto rib\xc5\xb3._NEWLINE_Katedra pastatyta i\xc5\xa1 Istrijos akmens ir buvo restauruota 2000 m._NEWLINE_Trys pagrindiniai miesto vartai: Porta Udine, Porta Cividale and Porta Aquileia._NEWLINE_Pagrindin\xc4\x97 miesto aik\xc5\xa1t\xc4\x97 \xe2\x80\x93 Piazza Grande.'